INVOLUTI WKOLL – arrestat in-neputi tal-qattiel ta' Berlin u żewġ żgħażagħ oħra
Il-forzi tas-sigurta Tuneżini arrestaw lin-neputi tal-qattiel fis-suq tal-Milied f'Berlin flimkien ma' żewġ suspettati oħra. Il-ministeru tal-intern Tuneżin qal li t-tliet persuni li għandhom bejn 18 u 27 sena kienu membri ta' xibka ta' terroristi u kienu arrestati l-Ġimgħa li għadda. Il-Ministeru ddikjara li n-neputi tal-qattiel stqarr li kkomunika ma' zijuh permezz ta' Telegram. In-neputi żied jgħid ukoll li huwa kien jappoġġja lill-grupp tal-Istat Islamiku. Intant, il-Ġimgħa, l-Istat Islamiku ħareġ vidjow li juri lill-qattiel, Amri juri lealtà lill-mexxej tiegħu Abu Bakr al-Baghdadi.